# Walt Disney World Resort

Walt Disney World Resort és el lloc de vacances més gran i més visitat del món, amb quatre parcs temàtics, hotels, botigues, restaurants i avingudes d'entreteniment i diversió. És propietat i és dirigit per Disney Parks, Experiances and Products, filial de The Walt Disney Company. Està situat a Lake Buena Vista i a Bay Lake, Florida, fora dels límits de la ciutat d'Orlando. Sovint el nom s'abreuja a Disney World o WDW.

## Història

L'any 1959, Walt Disney va tenir una visió per crear un parc temàtic que seria més gran i elaborat que "Disneyland". També va imaginar llocs d'hostalatge pels hostes del parc, un gran parc industrial, una terminal i un aeroport d'estil futurista, a més d'una gran xarxa de transport públic comprès de monorails i peoplemovers per evitar l'ús del automòbil. Les idees originals de Disney van patir alguns canvis després de la seva mort, sobretot per la seva idea del Epcot Center com una ciutat d'estil futurista. Alguns dels seus plans es van incorporar molt de temps després a la comunitat de Celebration, a Florida. Walt Disney va concentrar la seva atenció en aquest projecte tant abans com després de la seva participació en la fira mundial de Nova York del 1964, però va morir al desembre del 1966, quasi 5 anys abans que la seva visió fos per fi una realitat.
El resort, dissenyat per Walt Disney Imagineering, es va començar a construir l'any 1967, quan encara no feia un any de la mort de Walt Disney. Va obrir les portes l'1 d'octubre del 1971, amb el parc temàtic Magic Kingdom, i més endavant amb Epcot l'1 d'octubre del 1982, Disney's Hollywood Studios l'(1 de maig del 1989), i amb Disney's Animal Kingdom el (22 d'abril del 1998).
Després de la mort de Walt Disney, el nom "Disney World" va ser escollit i presentat en un estil de lletres modernes a diferència de l'estil de "Disneyland". Per a reforçar el nom i les noves imatges, el símbol oficial d'aquest parc seria una lletra D de gran mida amb la cara de Mickey. Tot i així, encara que es manté el tipus de lletra, el símbol original va deixar de ser utilitzat oficialment l'any 1996.
El seu germà Roy volia que es digués Walt Disney World en memòria del seu germà Walt.
Es va nomenar Meg Crofton president del parc a l'agost del 2006 en substitució d'Al Weiss, que va supervisar el parc des de 1994.

## Propietats del parc

La propietat, amb uns 101 km², és el parc temàtic més gran del món, tot i que s'ha venut part del terreny per construir edificis i urbanitzacions, inclosa la part ocupada per la comunitat Celebration, encara que no en són propietaris. Temps enrere, va arribar a cobrir aproximadament uns 120 km², més o menys la mateixa dimensió que San Francisco o Manchester, o dues vegades la dimensió de Manhattan.
A part dels quatre parcs temàtics principals, actualment el complex consta de 2 parcs aquàtics, 6 circuits de golf, un complex esportiu, una pista de carreres, 25 hotels de Disney i nombroses botigues, restaurants i llocs d'entreteniment. Disneyworld és el complex de parcs temàtics més gran del món, tot i que a l'última dècada grans extensions de terreny s'han venut per a conjunts residencials i altres projectes, incloent-hi el terreny ara ocupat per la ciutat Celebration, construïda però no administrada per Disney.
Un error molt comú és pensar que el complex es troba dins de la ciutat d'Orlando, Florida. En realitat, tota la propietat completa de Walt Disney World Resort es troba fora dels límits de la ciutat; la major part es troba entre el sud-oest del Comtat d'Orange i el comtat d'Osceola, al sud.
La major part de la propietat de Walt Disney World està ubicada en les ciutats de Bay Lake i Lake Buena Vista, localitzades al sud-oest de la ciutat d'Orlando i a unes quantes milles al nord de la ciutat de Kissimmee (Florida). Els terrenys on està ubicat el complex són part d'una àrea especial coneguda com a Reedy Creek Improvement District que permet a la companyia Disney tenir un control quasi total sobre l'administració de l'àrea.
El complex consta de 4 parcs temàtics, els quals estan representats pel seu corresponent símbol, normalment situat al mig de cada parc:

## Disney World

* Magic Kingdom (El castell de la ventafocs)
* Epcot (L'esfera geodèsica de Spaceship Earth)
* Disney's Hollywood Studios (L'atracció The Twilight Zone Tower of Terror)
* Animal Kingdom (L'arbre de la vida)
També hi ha dos parcs aquàtics, Typhoon Lagoon i Blizzard Beach, i el complex esportiu Disney's Wide World of Sports. A més, en el complex hi ha vint-i-tres hotels i complexos de vacances de propietat de The Walt Disney Company i deu hotels d'altres companyies

## Transport

Walt Disney World, compta amb un dels sistemes de transport més freqüentats del món. La xarxa, dona servei gratuït per als visitants del complex que consisteix en un sistema de bus, monorail, vaixells, ferries, telecabina i taxis.

## Accés

S'hi pot arribar des de la Interestatal 4 Central de Florida i agafant la sortida 62B (World Drive), 64B U.S. Highway 192, 65B Osceola Parkway West, 67B Florida State Road 536 i 68 Florida State Road 535. A més, el 2006 es va facilitar una nova sortida (Exit 8) a la Carretera estatal 429 (Florida), la Western Expressway. També hi ha un autobús que connecta el parc amb l'Aeroport Internacional d'Orlando i la terminal de la Disney Cruise Line al Port de Canaveral.
A més, està prevista la construcció d'una estació de tren amb connexió directe amb l'aeroport internacional d'Orlando per part de la companyia ferroviària Brightline.